Abdurrahman As-Sudais

Abdurrahman as-Sudais inggih punika salah satunggalipun qori kawentar ingkang asalipun saking Arab Saudi. Panjenenganipun lair ing Saudi Arabia saking kabilah kulawarga Anza. Panjenenganipun sapunika dados imam utama ing Masjidil Karam, Makkah Al Mukarramah. As-Sudais dipunangkat dados imam nalikanipun nembé yuswa 22 taun.Syaikh Sudais Akan Kunjungi DDII(dipunaksès tanggal 9 Juni 2011) Sanèsipun dados imam, panjenenganipun dados dhosèn ing Universitas Syariah Islamiyah Ummul Qura’. Ing yuswanipun ingkang nembé 12 taun, Abdurrahman as-Sudais sampun apal kitab suci Al Quran. Wekdal punika panjenenganipun sekolah ing SD ‘Al Muthana Bin Harith’. Taun 1979, panjenengan lulus kanthi prédikat istiméwa saking Institut Sains Riyadh. Taun 1983, Abdurrahman as-Sudais ngudi gelar sarjana ing babagan Syariah ing Universitas Riyadh, lajeng gelar master ing Fakultas Syariah ing Universitas Islam Imam Muhammad bin Saud ing taun 1987. Lan gelar profesor saking Universitas Syariah Islamiyah Ummul Qura’ ing taun 1995. As-Sudais kawentar ing saindhenging Donya Islam minangka qori ingkang gadhah swanten ingkang khas lan kanthi pangraosan nalikanipun maos Al Quran. Taun 2005, Abdurrahman as-Sudais pikantuk panghargyan minangka figur Islami taun 2005 kaping sanga (Islamic Personality of the Year) ing Dubai wonten ing adicara Dubai International Holy Quran Award.Download Al Quran mp3 High Quality 128 kbps Abdur Rahman as-Sudais (dipunaksès tanggal 9 Juni 2011)

 Cathetan suku 

Ibn Abdul Aziz as-Sudais an-Najdi, Abdul Rahman
Kategori:Ulama
Kategori:Artikel mawa basa krama
Kategori:Lair 1960